Miami Heat jirbħu t-tielet logħba kontra LA Lakers
Miami Heat rebħu t-tielet logħba minn sebgħa kontra Los Angeles Lakers fil-finali tal-play-offs tal-NBA li qed isiru f'Orlando fl-Istati Uniti. L-eroj għal Miami Heat kien Jimmy Butler fejn minkejja li kellhom numru ta' plejers neqsin minħabba injuries irnexxielhom jirbħu t-tielet partita wara li tilfu l-ewwel tnejn. Fi tmiem il-partita Le Bron James faħħar lill-istess Butler u ddeskrivieh bħala pelejr fenomenali. Ir-raba' partita bejn iż-żewġ timijiet tintlagħab matul il-lejl ta' bejn għada u nhar l-Erbgħa.